तैराकी कोच की गोली मारकर हत्या  
दक्षिण दिल्ली के गंगानाथ स्पोर्ट्स कांप्लैक्स में कुछ लोगों ने एक तैराकी कोच को गोली मार दी जिससे उनकी मौत हो गई।
दक्षिण दिल्ली के गंगानाथ स्पोर्ट्स कांप्लैक्स में कुछ लोगों ने एक तैराकी कोच को गोली मार दी जिससे उनकी मौत हो गई। घटना बृहस्पतिवार को रात 11.15 बजे के आसपास की है।  कुछ चश्मदीदों ने बताया कि मुनिरका में कांप्लैक्स का कामकाज देखने वाले त्रिलोक टोकास ने स्वीमिंग पूल के आसपास घूम रहे लोगों से वहां से जाने के लिए कहा जिसे दिनभर के लिए बंद किया जा चुका था। इसके बाद दोनों पक्षों में कुछ विवाद हो गया।  प्रत्यक्षदर्शियों का आरोप है कि वे लोग लौटकर आये और उन्होंने कोच को गोली मार दी जिससे उनकी मौत हो गयी। हालांकि कोच के परिवार का आरोप है कि घटना को ईष्र्या के कारण अंजाम दिया गया है क्योंकि टोकास को हाल ही में दिल्ली के सात कांप्लैक्स में कोचिंग क्लास लेने के लिए अनुबंधित किया गया था।